2021. gada 18. februārī Noteikumi Nr. 111

Rīgā (prot. Nr. 18 18. §)

**Grozījumi Ministru kabineta 2015. gada 28. jūlija noteikumos Nr. 435 "Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu"**

Izdoti saskaņā ar Sabiedriskā transporta

pakalpojumu likuma 5. panta trešās daļas

4. punktu, 11. panta pirmo un otro daļu,

12. panta trešo daļu un 16. panta otro daļu

1. Izdarīt Ministru kabineta 2015. gada 28. jūlija noteikumos Nr. 435 "Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu" (Latvijas Vēstnesis, 2015, 155. nr.; 2016, 131. nr.; 2017, 41., 128. nr.; 2018, 182. nr.) šādus grozījumus:

1.1. aizstāt noteikumu tekstā (izņemot 5. pielikuma 11. un 12. punktu) vārdus "republikas pilsētas" (attiecīgā skaitlī un locījumā) ar vārdu "valstspilsētas" (attiecīgā skaitlī un locījumā);

1.2. izteikt 3. pielikuma sadaļas "Norādījumi pārskata aizpildīšanai" tabulas 2. rindu šādā redakcijā:

|  |  |
| --- | --- |
| "**2. rinda** | **Iepriekšējos gados saņemtais un ietaupītais valsts finansējums** |
|  | Norāda ieņēmumus, kas attiecināmi saskaņā ar Ministru kabineta 2015. gada 22. decembra noteikumiem Nr. 775 "Gada pārskatu un konsolidēto gada pārskatu likuma piemērošanas noteikumi"" |

1.3. aizstāt 4. pielikuma sadaļas "Norādījumi pārskata aizpildīšanai" 4. un 5. punktā vārdus un skaitli "pensionāri, kas vecāki par 75 gadiem" (attiecīgā locījumā) ar vārdiem un skaitli "personas, kurām piešķirta vecuma pensija un kuras vecākas par 75 gadiem" (attiecīgā locījumā);

1.4. 5. pielikumā:

1.4.1. svītrot sadaļas "Norādījumi tabulas aizpildīšanai" 11. un 12. punktā vārdu "republikas";

1.4.2. aizstāt sadaļas "Norādījumi tabulas aizpildīšanai" 13. punktā vārdu "invalīdu" ar vārdiem "personu ar invaliditāti".

2. Noteikumi stājas spēkā 2021. gada 1. jūlijā.

Ministru prezidents A. K. Kariņš

Satiksmes ministrs T. Linkaits